**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus avatud hankemenetluses „**Energiapuidu hakkimine ja hakkpuidu vedu 2025-2030**“ (viitenumber 288391) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   3. Raamlepingud sõlmitakse erisusena RHS sätestatud kuni 4-aastasest tähtajast pikema tähtajaga

kuna hankes esitatakse nõuded lepingu täitmisel kasutatavale tehnikale. Kasutatav tehnika on kõrge maksumusega, see soetatakse tavapäraselt finantsasutusi kaasates ning valdkonnas on tavapäraseks soetusperioodiks 5 aastat. Seetõttu on vajalik konkurentsi tagamiseks võimaldada pakkujatel soetada lepingu täitmiseks kasutatavat tehnikat nende jaoks tavapärastel tingimustel, hoides sellega ühtlasi ära ka tõenäolise teenuse kallinemise hankija jaoks.

1. **RAAMLEPINGU ESE**
   1. HHHanke tulemusel tellitakse energiapuidu hakkimisel ja hakkpuidu laadimisel hakkimise järgselt veokile lähtekohas, hakkpuidu laadimisel laoplatsil ja hakkpuidu veol sihtkohta töövõtja poolt, töövõtja tööjõu ja tehniliste vahenditega.
   2. Raamlepingu eeldatav maksumus on **30 000 000 (kolmkümmend miljonit) eurot**, millele lisandub käibemaks. Hankija ei ole kohustatud tellima töid kogu nimetatud summa ulatuses, töid tellitakse vastavalt reaalsele vajadusele ja olemasolevatele võimalustele. Raamlepingu lõplik maksumus kujuneb vastavalt raamlepingu kehtivuse ajal tellitud teenuste tegelikule mahule.
   3. 2025 I poolaasta eeldatav maht on hinnanguliselt 130 000 tonni.

## TAGATISED

* 1. Pakkumuse esitamisel ja lepingu täitmisel on ette nähtud tagatised.
  2. Pakkuja peab pakkumuse esitamisel esitama pakkumuse tagatise suurusega **30 000** eurot kas vastava summa deponeerimisena hankija (Riigimetsa Majandamise Keskuse) arvelduskontole EE881010002021370008 SEB pangas (makse selgitus: „Pakkumuse tagatis riigihankes **288391** pakkuja [pakkuja nimi] eest“), panga viitenumber 4000004303, või võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Rahasumma deponeerimisena esitatud tagatise korral esitab pakkuja makse toimumist tõendava dokumendi koos pakkumusega. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni. Pakkumuse tagatis jääb hankijale või hankijal tekib õigus see realiseerida, kui pakkuja võtab oma pakkumuse selle jõusoleku tähtaja jooksul tagasi.
  3. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.
  4. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:
     1. olema allkirjastatud digitaalselt ja esitatud koos pakkumusega elektrooniliselt e-RHR keskkonna kaudu, või
     2. olema allkirjastatud kirjalikult ning esitatud originaaldokumendina hankijale aadressil RMK õigus- ja hangete osakond, Rõõmu tee 7, 51013 TARTU, enne pakkumuste esitamise tähtpäeva saabumist ja elektroonilise koopiana koos pakkumusega e-RHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.
     3. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni. Pakkumuste jõusoleku tähtaja pikendamisel vastavalt seadusele peab pakkuja vastavalt pikendama ka tagatise kehtivust.
     4. Pakkumuse tagatis jääb hankijale või hankijal tekib õigus see realiseerida, kui pakkuja võtab oma pakkumuse selle jõusoleku tähtaja jooksul tagasi või ei asu hankija poolt määratud tähtaja jooksul nõustumuse andmisega sõlmitud lepingut pakkujast tulenevatel põhjustel täitma.
  5. Raamlepingu täitmise ajal peab töövõtjal andma tellijale vastavalt lepingu punktile 11.53 lepingu täitmise aegse tagatise summas **120 000 eurot**. Tagatis antakse hiljemalt 14 päeva jooksul peale raamlepingu sõlmimist. Nimetatud tähtaeg on nõustumusega sõlmitud raamlepingu täitma asumise tähtajaks RHS § 91 lg 1 kohaselt. Tagatise tingimused on sätestatud lepingus.

1. **PAKKUMUS**
   1. Pakkuja esitab hinnapakkumuse vormi ning eRHR süsteemis hinnatavate näitajate all hinnapakkumuse vormilt „summa vahelaoplatsil“ (lahter B16).
   2. Arvestuslik ühikuhind (summa vahelaoplatsil) arvutatakse järgneva valemi kohaselt:

Arvestuslik ühikuhind (summa vahelaoplatsil) = hakkimine ja hakkpuidu hakkimise järgselt veokile laadimine RMK vahelaoplatsil (EUR/tonn) + hakkpuidu vedu metsast vahelaoplatsilt sihtkohta (EUR/tonn/km)\*60km + hakkpuidu laadimine hakkpuidu ladustamise laoplatsilt (EUR/tonn )\* 3%.

* + 1. 60 km on pakkumuste hindamiseks kasutatud keskmine veokaugus, hakitavast mahust ca 3 % veetakse hakke laoplatsi kust edasiseks veoks tuleb teha laadimist ning sellest ei tulene hankija kohustust selliseid keskmisi veokauguseid ja hakke mahtusid lepingu täitmisel järgida.
    2. \* 3% on hinnanguline hakkpuidumaht mis käib läbi laoplatsi. Hind peab sisaldama kõike töid ja rahalisi kulusid mis seotud hakkpuidu laoplatsidega (rent, koristus, lume lükkamine, hakke aunastamine, valve, palk jne) s.t , et hankijale ei järgne seoses laoplatsidel hakke hoiustamisega lisakulusid. Kogu hankija kulu seoses laoplatsidega peab kajastuma laadimise hinnas.
  1. Hinnapakkumuse vormil täidab pakkuja kollasega tähistatud lahtrid. Ühegi kuluartikli maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
  2. Juhul, kui pakkumuses esitatud summa vahelaoplatsil hinnapakkumuse vormil ja RHR süsteemis täidetaval maksumuse vormil erinevad teineteisest, loeb hankija õigeks hinnapakkumuse vormil pakutud summa vahelaoplatsil, eeldusel, et ei esine arvutusvigu.
  3. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud objektil tööde nõuetekohaseks teostamiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
  4. Hankija ei hüvita lepingu täitmisel pakkujale mingeid täiendavaid kulusid ega tee täiendavaid makseid.
  5. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
  6. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.

1. **TEISE ISIKU VAHENDITELE TUGINEMINE JA ÜHISPAKKUMUSE ESITAMINE**
   1. Juhul, kui pakkuja soovib kvalifitseerimisel tugineda konkreetse hankelepingu täitmisel teiste isikute näitajatele, peab pakkuja tõendama, et nendel ettevõtjatel on vastavad vahendid olemas, nad on nõus vahendite kasutamisega. Hiljem peab töövõtja tagama, et hankelepingut täidavad proportsionaalselt vastavas osas tema ülesandel isikud, kelle kvalifikatsioonile on töövõtja hankemenetluses kvalifitseerimisandmete esitamisel tuginenud.
   2. Pakkuja esitab koos pakkumusega teise isiku hankepassi ning teise isiku allkirjastatud kinnituse, et viimasel on vajalikud vahendid olemas ja ta lubab pakkujal neid vahendeid kasutada. Kinnituses peab olema esitatud pakkuja käsutusse antud vahendite kirjeldus ja kasutamise viis ning kas, kuidas, millises osas ja ulatuses teine isik lepingu täitmisel osaleb, et hankijal oleks võimalik hinnata, kas pakkuja käsutusse antud vahenditest piisab kvalifikatsiooni tõendamiseks ja lepingu nõuetekohaseks täitmiseks
2. **PAKKUMUSTE HINDAMINE**
   1. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
   2. Kui võrdselt madalama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

1. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
2. **RAAMLEPINGU SÕLMIMINE**
   1. Raamleping sõlmitakse tähtajaga kuni 30.06.2030.a. Raamlepingu alusel on õigus esitada tellimusi kuni maksimaalne kogumaksumuse täitumiseni.
   2. Raamleping sõlmitakse ühe edukaks tunnistatud pakkujaga lepingu projektis kindlaksmääratud tingimustel.
   3. Raamleping sõlmitakse edukaks tunnistatud pakkumusele nõustumuse andmisega. Juhul, kui sellisel viisil sõlmitud lepingut ei ole asutud lepingu tingimustes kirjeldatud viisil ja ajal täitma, siis loeb hankija sellise rikkumise oluliseks lepingurikkumiseks (rikutakse kohustust, mille täpne järgimine on lepingust tulenevalt teise lepingupoole huvi püsimise eelduseks lepingu täitmise vastu) ja hankijal on ilma nende kohustuste täitmiseks täiendavat tähtaega andmata õigus jätkata RHS § 119 alusel hankemenetlusega ning nõuda kahju hüvitamist.
   4. Nõustumus antakse läbi eRHR süsteemi, edastades edukale pakkujale hankija nimel lepingu sõlmimiseks volitatud isiku poolt digitaalselt allkirjastatud konteineri, milles sisalduvad riigihankes hanke alusdokumentidena esitatud hankelepingu tingimused ja edukaks tunnistatud pakkumus. Lepingu sõlmimise ja jõustumise ajaks on nõustumuse esitamise päev.
   5. Hankija soovib hankelepingu sõlmida (nõustumuse anda) oma äranägemisel mõistlikul esimesel võimalusel peale hankemenetluses lepingu sõlmimise võimaluse tekkimist.
3. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.